HMS Calliope (1914)

Το **HMS ''Calliope*** ήταν ελαφρύ [[καταδρομικό]] κλάσης *C* το οποίο ήταν ακόμα υπό κατασκευή όταν ξέσπασε ο [[ΑΠΠ|Α΄ Παγκόσμιος Πόλεμος]]. Το *Calliope* και το αδελφό πλοίο [[HMS Champion (1915)|HMS *Champion*]] βασίζονταν σχεδιαστικά στα προγενέστερα σκάφη της υποκλάσης *Caroline*. Πρακτικά αξιοποιήθηκαν για την δοκιμή νέου προωστικού συστήματος, οδηγώντας στην επόμενη υποκλάση *Cambrian*.

== Περιγραφή ==
Στα πλαίσια του προϋπολογισμού του 1913 για το [[Βασιλικό Ναυτικό]] προβλέπονταν μεταξύ των άλλων η ναυπήγηση οκτώ ελαφρών καταδρομικών. 
Τα έξι σκάφη της υποκλάσης *Caroline* είχαν συμβατικό σύστημα πρόωσης, όμως τα δύο επόμενα (τα HMS *Calliope* και HMS *Champion*)
διέθεταν νέες διατάξεις που αξιοποιούσαν μειωτήρες ώστε να επιτυγχάνονται οι βέλτιστες ταχύτητες στροβίλων και [[έλικα|ελίκων]]. Οι διατάξεις αυτές ακολουθούσαν την εμπειρία που είχε αποκομηθεί προηγουμένως με τα [[αντιτορπιλικό|αντιτορπιλικά]] [[HMS Badger (1911)|HMS *Badger*]],  [[HMS Beaver (1911)|HMS *Beaver*]], [[HMS Leonidas (1913)|HMS *Leonidas*]] και [[HMS Lucifer (1913)|HMS *Lucifer*]].

Το *Calliope* ναυπηγήθηκε στο Chatham. Οι εργασίες ξεκίνησαν τον Ιανουάριο του 1914, η [[καθέλκυση]] έλαβε χώρα στις 17&nbsp;Δεκεμβρίου αυτού του έτους και τελικά ολοκληρώθηκε τον Ιούνιο του 1915.

== Επιχειρησιακή ιστορία ==

=== Α΄ Παγκόσμιος Πόλεμος ===
Με την ολοκλήρωσή του, το *Calliope* έγινε η [[ναυαρχίδα]] της 4ης Μοίρας Καταδρομικών. Στις 19 Μαρτίου 1916, εν ήταν εν πλω, ξέσπασε μεγάλη πυρκαγιά στο λεβητοστάσιο με συνέπεια να υποστεί σοβαρές ζημιές. Παρόλα αυτά επισκευάσθηκε εγκαίρως και έλαβε μέρος στη [[ναυμαχία της Γιουτλάνδης]]  
(31 Μαΐου-1η Ιουνίου 1916). Το βράδυ της 31ης Μαΐου δέχθηκε πλήγματα από τα γερμανικά [[θωρηκτό|θωρηκτά]] [[SMS Kaiser (1911)|SMS *Kaiser*]] και  [[SMS Markgraf|SMS *Markgraf*]], με συνέπεια να χάσουν την ζωή τους δέκα άνθρωποι.

Τον Σεπτέμβριο του 1917 το *Calliope* συνέβαλε στην βύθιση τεσσάρων γερμανικών [[ναρκαλιευτικό|ναρκαλιευτικών]] στην [[Βόρεια Θάλασσα]].

=== Μεταπολεμική περίοδος ===
Τον Μάρτιο του 1919 το *Calliope* εντάχθηκε στην δύναμη της 8ης Μοίρας Ελαφρών Καταδρομικών στον [[Σταθμός Βορείου Αμερικής και Δυτικών Ινδιών|Σταθμό Βορείου Αμερικής και Δυτικών Ινδιών]] (North America and West Indies Station). Τον Οκτώβριο του 1919 ξέσπασε ξανά πυρκαγιά στο λεβητοστάσιο, ενώ βρίσκονταν στα ανοικτά των [[Αζόρες|Αζορών]]. Στάλθηκε στο Devonport για τις αναγκαίες επισκευές, που κράτησαν μέχρι τον Μάρτιο του 1920. Τον Δεκέμβριο του 1920 επέστρεψε ξανά στο [[Ηνωμένο Βασίλειο]], ενώ από τον Οκτώβριο του 1921 μέχρι και τον Μάιο του 1924 ήταν στην εφεδρεία. Στην συνέχεια εντάχθηκε στην 2η Μοίρα Καταδρομικών του [[Στόλος του Ατλαντικού (Ηνωμένο Βασίλειο)|Στόλου του Ατλαντικού]].

Στα 1925-1926 και ξανά στα 1927-1928, αξιοποιήθηκε στην μεταφορά στρατευμάτων. Τον Σεπτέμβριο του 1928 εντάχθηκε για τελευταία φορά σε επιχειρησιακό σχηματισμό, αυτή τη φορά με την 3η Μοίρα Καταδρομικών στην [[Μεσόγειος Θάλασσα|Μεσόγειο]]. Το *Calliope'' ολοκλήρωσε την πορεία του το 1931, όταν διαλύθηκε για σκραπ.

## Παραπομπές


## Βιβλιογραφία
*
*
*Jane's Fighting Ships of World War One (1919), Jane's Publishing Company

Κατηγορία:Καταδρομικά κλάσης C